DEĊIŻJONI TAL-KUNSILL

tat-30 ta’ Mejju 2007

li tapprova l-konklużjoni tal-ftehim bejn il-Komunità Ewropea u l-Gvern ta’ l-Ukraina fuq il-kummerċ f’ċerti prodotti ta’ l-azzar

(2007/451/KE)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133, flimkien ma’ l-Artikolu 300(2) tiegħu,

Wara li kkunsidra l-proposta tal-Kummissjoni,

Billi:

IDDEĊIEDA KIF ĠEJ:

Artikolu 1

1. Il-Ftehim bejn il-Komunità Ewropea u l-Gvern ta’ l-Ukraina dwar il-kummerċ ta’ ċerti prodotti ta’ l-azzar huwa hawnhekk approvat f’isem il-Komunità.

2. It-test tal-Ftehim huwa mehmuż ma’ din id-Deċiżjoni.

Artikolu 2

Il-President tal-Kunsill huwa hawnhekk awtorizzat jinnomina persuna(i) bis-setgħa li tiffirma/jiffirmaw il-Ftehim f’isem lill-Komunità.

(1) ĠU L 49, 19.2.1998, p. 3.

(2) 14134/06 u 14135/06.

FTEHIM

bejn il-Komunità Ewropea u l-gvern ta’ l-Ukraina dwar il-kummerċ f’ċerti prodotti ta’ l-azzar

IL-KOMUNITÀ EWROPEA, minn hawn ‘il quddiem tissejjaħ “il-Komunità”, min-naħa waħda, u

IL-GVERN TA’ L-UKRAINA, min-naħa l-oħra,

flimkien imsejħa “il-Partijiet”,

Il-Ftehim ta’ Partenarjat u Kooperazzjoni li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Ukraina, min-naħa l-oħra, minn issa ‘l quddiem “il-PCA”daħal fis-seħħ fl-1 ta’ Marzu 1998;

Billi l-Partijiet juru x-xewqa li jippromwovu l-iżvilupp b’mod ordnat u ekwu tal-kummerċ fl-azzar li jsir bejniethom;

Billi l-Artikolu 22(1) tal-PCA jipprovdi li l-kummerċ f’ċerti prodotti ta’ l-azzar irid ikun irregolat mit-Titolu III bl-eċċezzjoni ta’ l-Artikolu 14 tiegħu, u mid-dispożizzjonijiet ta’ Ftehim fuq l-arranġamenti kwantitattivi; billi dan il-Ftehim jikkostitwixxi l-arranġament imsemmi fl-Artikolu 22(1) tal-PCA;

Meta wieħed jikkunsidra l-proċess ta’ adeżjoni ta’ l-Ukraina għall-Organizzazzjoni Dinjija tal-Kummerċ (id-WTO) u l-appoġġ tal-Komunità għall-integrazzjoni ta’ l-Ukraina fis-sistema internazzjonali tal-kummerċ;

Billi għas-snin 1995-2001 il-kummerċ f’ċerti prodotti ta’ l-azzar kien is-soġġett tal-Ftehimiet bejn il-Partijiet, fl-2002, l-2003 u l-2004 ta’ arranġamenti speċifiċi u minn Novembru 2004 ta’ Ftehim; għalhekk huwa xieraq li jinbidel bi Ftehim ieħor;

Billi l-Partijiet tennew l-impenn tagħhom li jiksbu, hekk kif jintlaħqu l-kondizzjonijiet, liberalizzazzjoni sħiħa tal-kummerċ f’dak li għandu x’jaqsam mal-prodotti ta’ l-azzar koperti minn dan il-Ftehim;

Billi dan il-Ftehim għandu jkun akkumpanjat bil-kooperazzjoni bejn iż-żewġ partijiet fir-rigward ta’ l-industriji tagħhom ta’ l-azzar, inklużi skambji ta’ informazzjoni adattati, fi ħdan grupp ta’ kuntatt tal-faħam u l-azzar kif previst fl-Artikolu 22(2) għall-PCA,

FTEHMU KIF ĠEJ:

Artikolu 1

1. Il-Ftehim japplika għall-kummerċ fil-prodotti ta’ l-azzar stipulat fl-Anness I ta’ dan il-Ftehim li joriġina fi ħdan il-Partijiet.

2. Kummerċ fil-prodotti ta’ l-azzar stipulat fl-Anness II jista’ jkun soġġett għal limiti kwantitattivi.

3. Kummerċ fil-prodotti ta’ l-azzar li mhuwiex stipulat fl-Anness II ma jridx ikun soġġett għal limiti kwantitattivi.

4. Fil-każ ta’ prodotti ta’ l-azzar u ta’ materji ta’ soġġett li mhumiex koperti b’dan il-Ftehim, id-dispożizzjonijiet rilevanti tal-PCA jridu japplikaw.

Artikolu 2

1. Il-Partijiet jaqblu li jistabbilixxu u jżommu għall-perjodu ta’ validità tal-Ftehim preżenti arranġament kwantitattivi li jiffissaw il-limiti stipulati fl-Anness III ta’ dan il-Ftehim fuq l-esportazzjonijiet ta’ l-Ukraina lill-Komunità tal-prodotti stipulati fl-Anness II. Dawn it-tipi ta’ esportazzjonijiet jridu jkunu soġġetti għal sistema ta’ kontroll doppju kif speċifikat fil-Protokoll A.

2. Il-Partijiet itennu l-impenn tagħhom li jiksbu liberalizzazzjoni sħiħa tal-kummerċ f’dak li għandu x’jaqsam mal-prodotti ta’ l-azzar stipulati fl-Anness II hekk kif jiġu stabbiliti l-kundizzjonijiet.

3. Il-Partijiet jaqblu li importazzjonijiet fil-Komunità mill-Ukraina tal-prodotti ta’ l-azzar stipulati fl-Anness II mill-1 ta’ Jannar 2007 sad-dħul fis-seħħ ta’ dan il-Ftehim jridu jitnaqqsu mil-limiti kwantitattivi stipulati fl-Anness III.

4. Importazzjonijiet ta’ kwantitajiet li jaqbżu dawk imsemmija fl-Anness III jridu jkunu awtorizzati fil-każ fejn l-industrija tal-Komunità ma jirnexxilhiex tilħaq it-talba interna u tirriżulta f’nuqqas ta’ provvista għal wieħed jew aktar mill-prodotti elenkati fl-Anness II. Konsultazzjonijiet jridu jseħħu mill-ewwel fuq it-talba ta’ waħda mill-Partijiet biex ikun iddeterminat il-livell tan-nuqqas fuq il-bażi ta’ evidenza oġġettiva. Wara l-konklużjonijiet tal-konsultazzjonijiet, il-Komunità trid tinstiga l-proċeduri interni tagħha sabiex iżżid il-limiti kwantitattivi stipulati fl-Anness III.

5. Kull Parti, fi kwalunkwe mument, tista’ tressaq talba għal konsultazzjonijiet li jikkonċernaw:

Artikolu 3

1. Importazzjonijiet fit-territorju doganali tal-Komunità għaċ-ċirkolazzjoni ħielsa tal-prodotti stipulati fl-Anness II iridu jkunu soġġetti għall-preżentazzjoni ta’ awtorizzazzjoni ta’ l-importazzjoni maħruġa mill-awtorità kompetenti ta’ Stat Membru bbażata fuq il-produzzjoni ta’ liċenzja ta’ l-esportazzjoni maħruġa mill-awtoritajiet ta’ l-Ukraina u għall-prova ta’ oriġini skond id-dispożizzjonijiet tal-Protokoll A.

2. Importazzjonijiet fit-territorju doganali tal-Komunità tal-prodotti stipulati fl-Anness II ma jridux ikunu soġġetti għal-limiti kwantitattivi stipulati fl-Anness III sakemm huma ddikjarati li magħmulin għall-esportazzjoni mill-ġdid ’il barra mill-Komunità fl-istess stat jew wara li jkunu ġew ipproċessati, fi ħdan is-sistema amministrattiva ta’ kontroll li teżisti fi ħdan il-Komunità.

3. Għal dawk il-limiti kwantitattivi li ma jkunux intużaw f’sena kalendarja partikolari, it-trasferiment tagħhom għal-limiti kwantitattivi korrispondenti għas-sena kalendarja ta’ wara huwa awtorizzat sa 10 % tal-limitu kwantitattiv rilevanti kif stipulat fl-Anness III għall-grupp ta’ prodotti kkonċernat għal dik is-sena li fiha ma jkunx intuża. L-Ukraina trid tinnotifika l-Komunità sa mhux aktar tard mill-31 ta’ Marzu tas-sena ta’ wara jekk għandha l-intenzjoni li tagħmel użu minn din id-dispożizzjoni.

4. Sa 15 % tal-limitu kwantitattiv ta’ grupp ta’ prodotti partikolari jistgħu jiġu trasferiti għal grupp wieħed jew iktar. Il-limitu kwantitattiv għal grupp speċifiku ta’ prodott jista’ jiġi aġġustat darba matul sena kalendarja. Kwalunkwe tibdil għal-limiti kwantitattivi li jirriżulta minn trasferimenti jrid jaffettwa biss is-sena kalendarja li qiegħda tiżvolġi. L-Ukraina trid tinnotifika l-Komunità sa mhux aktar tard mill-31 ta’ Mejju jekk għandha l-intenzjoni li tagħmel użu minn din id-dispożizzjoni.

Artikolu 4

1. Bil-ħsieb li jrendu s-sistema ta’ ċċekkjar doppju effettiva kemm jista’ jkun u sabiex inaqqsu kemm jistgħu l-possibbiltajiet ta’ abbuż u evitar:

2. Fil-każ ta’ diskrepanza sinifikanti li tieħu f’kunsiderazzjoni l-fatturi taż-żmien involuti f’dak li għandu x’jaqsam ma’ din it-tip ta’ informazzjoni kwalunkwe naħa miż-żewġ Partijiet tista’ tagħmel kondizzjoni ta’ talba ta’ konsultazzjonijiet li għandhom isiru minnufih.

3. Mingħajr preġudizzju għall-paragrafu 1 u bil-ħsieb li jiżguraw it-tħaddim effettiv ta’ dan il-Ftehim, il-Partijiet jaqblu li jieħdu l-passi kollha meħtieġa sabiex jevitaw, jistħarrġu u jieħdu kwalunkwe azzjoni legali u/jew amministrattiva meħtieġa kontra l-evitar, notevolment permezz ta’ trasbord, oġġetti li jintbagħtu mill-ġdid f’rotot alternattivi, dikjarazzjoni falza li tikkonċerna l-pajjiż jew il-post ta’ oriġini, falsifikazzjoni ta’ dokumenti, dikjarazzjoni falza fir-rigward tal-kwantitajiet, id-deskrizzjoni jew il-klassifika tal-merkanzija. Skond dan il-mod, il-Partijiet jaqblu li jistabbilixxu d-dispożizzjonijiet legali u l-proċeduri amministrattivi meħtieġa li jippermettu sabiex tittieħed azzjoni effettiva kontra dan it-tip ta’ evitar, li jridu jinkludu l-adozzjoni ta’ miżuri korrettivi li jorbtu legalment kontra esportaturi u/jew importaturi involuti.

4. F’każ li naħa miż-żewġ Partijiet tkun tal-fehma li fuq bażi ta’ informazzjoni disponibbli dan il-Ftehim qiegħed ikun evitat, tista’ titlob kondizzjoni ta’ konsultazzjonijiet mal-Parti l-oħra li għandhom jinżammu minnufih.

5. Matul l-istennija għar-riżultati tal-konsultazzjonijiet imsemmija fil-paragrafu 4, il-Gvern ta’ l-Ukraina jrid, bħala miżura ta’ prekawzjoni, u jekk hekk tintalab bħala kondizzjoni mill-Komunità, jieħu l-miżuri kollha meħtieġa sabiex jiżgura li, fejn hemm evidenza suffiċjenti ta’ evitar, aġġustamenti tal-limiti kwantitattivi li dwarhom probabbilment se jintlaħaq qbil wara l-konsultazzjonijiet imsemmija fil-paragrafu 4, jridu jitwettqu għas-sena kalendarja li fiha saret il-kondizzjoni tat-talba għall-konsultazzjonijiet taħt il-paragrafu 4, jew għas-sena ta’ warajha, jekk il-limitu għal din is-sena kalendarja huwa eżawrit.

6. F’każ li l-Partijiet ma jirnexxilhomx jaslu għal soluzzjoni sodisfaċenti b’mod reċiproku matul il-konsultazzjonijiet imsemmija fil-paragrafu 4, il-Komunità trid ikollha d-dritt, fejn teżisti evidenza suffiċjenti li prodotti ta’ l-azzar koperti minn dan il-Ftehim li joriġinaw fl-Ukraina kienu importati b’evitar ta’ dan il-Ftehim, li jpaċu l-kwantitajiet rilevanti mal-limiti kwantitattivi stabbiliti taħt l-Anness III.

7. F’każ li l-Partijiet ma jirnexxilhomx jaslu għal soluzzjoni sodisfaċenti b’mod reċiproku matul il-konsultazzjonijiet imsemmija fil-paragrafu 4, il-Komunità trid ikollha d-dritt, fejn teżisti evidenza suffiċjenti li turi li seħħet dikjarazzjoni falza li tikkonċerna kwalitajiet deskrizzjoni jew klassifikazzjoni, li tirrifjuta l-importazzjoni tal-prodott partikolari.

8. Il-Partijiet jaqblu li jikkooperaw bis-sħiħ sabiex iwaqqfu u jindirizzaw b’mod effettiv il-problemi kollha li jinqalgħu mill-evitar ta’ dan il-Ftehim.

Artikolu 5

1. Il-limiti kwantitattivi stabbiliti taħt dan il-Ftehim fuq l-importazzjonijiet fil-Komunità ta’ prodotti stipulati fl-Anness II ma għandhomx jinqasmu mill-Komunità f’ishma reġjonali.

2. Il-Partijiet iridu jikkooperaw sabiex iżommu milli bidliet iseħħu f’daqqa jew li jservu ta’ preġudizzju fil-flussi tradizzjonali tal-kummerċ diretti lejn il-Komunità. F’każ li sseħħ bidla f’daqqa jew li sservi ta’ preġudizzju fil-flussi tradizzjonali tal-kummerċ (inkluża konċentrazzjoni reġjonali jew it-telfa ta’ konsumaturi tradizzjonali), il-Komunità se tkun intitolata li tagħmel kondizzjoni ta’ talba għall-konsultazzjonijiet sabiex issib soluzzjoni sodisfaċenti għall-problema. Dawn it-tipi ta’ konsultazzjonijiet se jinżammu minnufih.

3. L-Ukraina trid tagħmel ħilitha sabiex tiżgura li l-esportazzjonijiet diretti lill-Komunità ta’ prodotti stipulati fl-Anness II jinfirxu b’mod uniformi kemm jista’ jkun fuq medda ta’ sena. F’każ li sseħħ żieda qawwija f’daqqa jew li sservi ta’ preġudizzju, il-Komunità se tkun intitolata li tagħmel kondizzjoni ta’ talba għall-konsultazzjonijiet sabiex issib soluzzjoni sodisfaċenti għall-problema. Dawn it-tipi ta’ konsultazzjonijiet se jinżammu minnufih.

4. Flimkien ma’ l-obbligu li jinsab fil-paragrafu 3, u mingħajr preġudizzju għal konsultazzjonijiet previsti bl-Artikolu 2(5), fil-każ fejn liċenzji maħruġa mill-awtoritajiet ta’ l-Ukraina jilħqu d-90 % tal-limiti kwantitattivi għas-sena kalendarja partikolari, kwalunkwe naħa mill-Partijiet tista’ tagħmel kondizzjoni ta’ talba għall-konsultazzjonijiet. Dawn it-tipi ta’ konsultazzjonijiet se jinżammu minnufih. Fl-istennija tar-riżultat ta’ dawn it-tipi ta’ konsultazzjonijiet l-awtoritajiet ta’ l-Ukraina jistgħu joħorġu liċenzji ta’ l-esportazzjoni għall-prodotti stipulati fl-Anness II sakemm ma jaqbżux il-kwantitajiet stipulati fl-Anness III.

Artikolu 6

1. Fil-każ fejn kwalunkwe prodott stipulat fl-Anness II qiegħed ikun importat fil-Komunità mill-Ukraina taħt dawn it-tipi ta’ kondizzjonijiet b’tali mod li jikkawża jew jhedded li jikkawża ħsara sostanzjali lill-produtturi tal-Komunità ta’ prodotti simili, il-Komunità trid tipprovdi l-Ukraina bl-informazzjoni rilevanti kollha bil-ħsieb li tfittex soluzzjoni aċċettabbli għaż-żewġ Partijiet. Il-Partijiet għandhom jibdew il-konsultazzjonijiet minnufih.

2. F’każ li l-konsultazzjonijiet imsemmija fil-paragrafu 1 ifallu li jaslu għal ftehim fi żmien 30 jum minn meta tintalab il-kondizzjoni għall-konsultazzjonijiet min-naħa tal-Komunità, il-Komunità tista’ tuża d-dritt li tieħu azzjoni li tikkonċerna miżuri ta’ salvagwardja skond id-dispożizzjonijiet tal-Ftehim ta’ Partenarjat u Kooperazzjoni.

3. Minkejja d-dispożizzjonijiet ta’ dan il-Ftehim, id-dispożizzjonijiet ta’ l-Artikolu 19 tal-Ftehim ta’ Partenarjat u Kooperazzjoni jridu japplikaw.

Artikolu 7

1. L-ikklassifikar tal-prodotti koperti minn dan ir-Regolament huwa bbażat fuq in-nomenklatura tat-tariffi u l-istatistika tal-Komunità minn issa ‘l quddiem “nomenklatura magħquda”, jew fil-forma mqassra “NM”. Kwalunkwe emenda għan-nomenklatura magħquda li saret skond il-proċeduri fis-seħħ fil-Komunità li jikkonċernaw il-prodotti stipulati fl-Anness II jew kwalunkwe deċiżjoni relatata ma’ l-ikklassifikar ta’ l-oġġetti ma tridx ikollha l-effett li tnaqqas il-limiti kwantitattivi tal-prodotti stipulati fl-Anness III.

2. L-oriġini tal-prodotti koperti b’dan il-Ftehim għandu jiġi determinat skond ir-regoli fis-seħħ fil-Komunità. Kwalunkwe emenda għal dawn ir-regoli ta’ oriġini trid tkun ikkomunikata lill-Gvern ta’ l-Ukraina u trid li ma jkollhiex l-effett li tnaqqas il-limiti kwantitattivi ta’ dan il-Ftehim. Il-proċeduri ta’ kontroll ta’ l-oriġini tal-prodotti riferuti hawn fuq huma mfassla f’Protokoll A.

Artikolu 8

1. Mingħajr preġudizzju għall-iskambju perjodiku ta’ informazzjoni fuq il-liċenzji ta’ esportazzjoni u l-awtorizzazzjonijiet ta’ l-importazzjoni skond l-Artikolu 4(1), il-Partijiet jaqblu li jpartu l-informazzjoni disponibbli ta’ l-istatistika relatata mal-kummerċ fil-prodotti stipulati fl-Anness II f’intervalli adatti, li jieħdu f’kunsiderazzjoni l-iqsar perjodi li fihom titħejja l-informazzjoni partikolari, li se tkopri l-liċenzji ta’ l-esportazzjoni u l-awtorizzazzjonijiet ta’ l-importazzjoni maħruġa skond l-Artikolu 3 u l-istatistika ta’ importazzjonijiet u esportazzjonijiet fir-rigward tal-prodotti partikolari.

2. Kwalunkwe naħa mill-Partijiet tista’ tagħmel kondizzjoni għal talba ta’ konsultazzjonijiet fil-każ ta’ kwalunkwe diskrepanza sinifikanti fl-iskambju ta’ informazzjoni.

Artikolu 9

1. Mingħajr preġudizzju għal dispożizzjonijiet li jikkonċernaw konsultazzjonijiet previsti fir-rigward ta’ ċirkostanzi speċifiċi fl-Artikoli preċedenti, iridu jinżammu konsultazzjonijiet dwar kwalunkwe problema li tinqala’ mill-applikazzjoni ta’ dan il-Ftehim hekk kif issir talba ta’ kondizzjoni minn kwalunkwe naħa tal-Partijiet. Kwalunkwe konsultazzjonijiet iridu jseħħu fi spirtu ta’ kooperazzjoni u b’xewqa li jkunu rrikonċiljati d-differenzi bejn il-Partijiet.

2. Fil-każ fejn il-Ftehim jipprovdi li l-konsultazzjonijiet iridu jinżammu minnufih, il-Partijiet se jwiegħdu li jużaw il-mezzi kollha raġjonevoli sabiex jiżguraw li dan jintlaħaq.

3. Kwalunkwe konsultazzjoni oħra trid tkun irregolata minn dawn id-dispożizzjonijiet li ġejjin:

Artikolu 10

1. Dan il-Ftehim irid jidħol fis-seħħ fil-jum ta’ meta jkun iffirmat. Għandu jinżamm fis-seħħ sal-31 ta’ Diċembru 2007 u jkun suġġett għall-modifiki mill-Partijiet u sakemm ma jiġix rifjutat jew terminat fi qbil ma’, rispettivament, id-dispożizzjonijiet tal-paragrafi 3 jew 4. Dan il-Ftehim għandu jiġġedded awtomatikament sena b’sena sakemm la l-waħda u lanqas l-oħra miż-żewġ Partijiet ma tagħti lill-Parti l-oħra avviż bil-miktub tar-rinunzja tal-Ftehim sitt xhur qabel ma jiskadi. Ma kull tiġdid minn kmieni, l-kwantitajiet ġewwa kull prodott għandhom jiżdiedu bi 2,5 %.

2. Kwalunkwe naħa miż-żewġ Partijiet fi kwalunkwe waqt tista’ tipproponi modifiki għal dan il-Ftehim li jridu jissodisfaw il-kondizzjoni ta’ kunsens reċiproku tal-Partijiet u jidħlu fis-seħħ hekk kif jiftiehmu.

3. Kwalunkwe naħa miż-żewġ partijiet jistgħu jiddenunzjaw dan il-Ftehim, sakemm tingħata notifika ta’ mill-inqas sitt xhur. F’dan il-każ, il-Ftehim jintemm meta jiskadi l-perjodu tan-notifika u l-limiti stabbiliti b’dan il-Ftehim jitnaqqsu fuq bażi pro rata sad-data li fiha seħħet id-denunzja sakemm il-Partijiet ma jiddeċidux mod ieħor.

4. Fil-kaz li l-Ukraina taderixxi ma’ l-Organizzazzjoni Dinjija tal-Kummerċ (WTO) qabel ma jiskadi dan il-Ftehim, il-Ftehim irid jintemm u l-limiti kwantitattivi jridu jitneħħew mid-data ta’ l-adeżjoni.

5. Il-Komunità fi kwalunkwe żmien tirriżerva d-dritt li tieħu l-miżuri adatti kollha inklużi, fil-każ fejn il-Partijiet ma jirnexxilhomx jilħqu soluzzjoni li tkun sodisfaċenti b’mod reċiproku fil-konsultazzjonijiet previsti fl-Artikoli ta’ qabel jew fil-każ fejn dan il-Ftehim ikun iddenunzjat minn kwalunkwe naħa miż-żewġ partijiet, li tintroduċi mill-ġdid sistema ta’ kwoti awtonomi fir-rigward ta’ l-esportazzjonijiet mill-Ukraina tal-prodotti msemmija fl-Anness II.

6. L-Annessi I, II u III, id-dikjarazzjonijiet 1, 2, 3 u 4, il-minuta miftiehma u l-Protokoll A mehmuża ma’ dan il-Ftehim iridu jifformaw parti integrali tiegħu.

Artikolu 11

Dan il-Ftehim huwa mfassal f’żewġ kopji fil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola, Żvediża u Ukraina, b’kull wieħed minn dawn it-testi jkunu ugwalment awtentiċi.

Съставено в Люксембург на oceмнадесети юни две хиляди и седма година.

Hecho en Luxemburgo, el dieciocho de junio de dos mil siete.

V Lucemburku dne osmnáctého června dva tisíce sedm.

Udfærdiget i Luxembourg den attende juni to tusind og syv.

Geschehen zu Luxemburg am achtzehnten Juni zweitausendsieben.

Kahe tuhande seitsmenda aasta juunikuu kaheksateistkümnendal päeval Luxembourgis.

Έγινε στo Λουξεμβούργο, στις δέκα οκτώ Ιουνίου δύο χιλιάδες επτά.

Done at Luxembourg, on the eighteenth day of June in the year two thousand and seven.

Fait à Luxembourg, le dix-huit juin deux mille sept.

Fatto a Lussemburgo, addì diciotto giugno duemilasette.

Luksemburgā divtūkstoš septītā gada astoņpadsmitajā jūnijā.

Priimta Liuksemburge, du tūkstančiai septintųjų metų birželio aštuonioliktą dieną.

Kelt Luxembourgban, a kétezer-hetedik év június havának tizennyolcadik napján.

Magħmul fil-Lussemburgu, fit-tmintax-il jum ta' Ġunju tas-sena elfejn u sebgħa.

Gedaan te Luxemburg, de achttiende juni tweeduizend zeven.

Sporządzono w Luksemburgu dnia osiemnastego czerwca roku dwa tysiące siódmego.

Feito no Luxemburgo, em dezoito de Junho de dois mil e sete.

Întocmit la Luxemburg, optsprezece iunie două mii șapte.

V Luxemburgu osemnásteho júna dvetisícsedem.

V Luxembourgu, dne osemnajstega junija leta dva tisoč sedem.

Tehty Luxemburgissa kahdeksantenatoista päivänä kesäkuuta vuonna kaksituhattaseitsemän.

Som skedde i Luxemburg den artonde juni tjugohundrasju.

Вчинено у Люксембурзі у вісімнадцятий день червня двохтисячо сьомого року.

За Eвропейската общност Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Pentru Comunitatea Europeană Za Európske spoločenstvo Za Evropsko skupnost Euroopan yhteisön puolesta På Europeiska gemenskapens vägnar За Eвропейське Співтовариство